Einhver fremsti sérfræðingur í asparræktun á Íslandi er Halldór Sverrisson , sérfræðingur hjá Skógræktinni á Mógilsá . Í áratugi hefur hann rannsakað og unnið að miklum framförum með kynbótum í asparræktun . Í Hrosshaga í Biskupstungum er rannsóknarreitur þar sem hann gerir tilraunir og rannsóknir á ösp . Í grófum dráttum má segja að verkefnið sé tvíþætt . Annars vegar er verið að kynbæta öspina til að þola betur asparryð og hins vegar að rækta upp hentugan klón til viðarframleiðslu . Allt helst þetta í hendur og er ómögulegt að segja frá öllum hans rannsóknum í einu myndbandi en þar kemur þó ýmislegt fróðlegt fram . Í myndbandinu hér að neðan fer Halldór Sverrisson yfir ýmis mál hvað varðar asparræktun .